《界首》
清代·戴粟珍

群峭摩青苍，横空排大翮。水阻山怒争，怒积不可泄。

拔地峙一峰，太空独横绝。天骨琢苍秀，云根耸孤特。

造化始何年，积此万古铁。坚绽土花青，瘦绉古苔黑。

独力障长江，狂澜欲倒曳。豪气为之扬，浩歌震林樾。

作者简介：戴粟珍，字禾庄，贵筑籍清镇人。道光己亥举人。有《对床听雨诗屋诗钞》、《南归草》。